একাদশ দ্বাদশ শ্রেণির মডেল উত্তরপত্র আপলোড স্কুল সার্ভিস কমিশনের

ওয়েবডেস্ক: নবম দশমের পর এ বার একাদশ দ্বাদশ শ্রেণির (class 11th and 12th) মডেল উত্তরপত্র (Model Answer sheet) আপলোড করল স্কুল সার্ভিস কমিশন (School Service Commission) ।‌ শনিবার গভীর রাতে এসএসসি (SSC) ওয়েবসাইটে আপলোড করা হয় মডেল উত্তরপত্র। উৎসব পর্ব মিটলে, অক্টোবরের শেষে লিখিত পরীক্ষার ফল প্রকাশ করা হবে।

৭ ও ১৪ সেপ্টেম্বর এসএসসির ২০২৫ এর লিখিত পরীক্ষা। ১৬ তারিখ রাতে বিজ্ঞপ্তি দিয়ে নবম দশমের মডেল উত্তরপত্র আপলোড করার সময় এসএসসি জানিয়েছিল।

আজ শনিবার একাদশ দ্বাদশ শ্রেণির মডেল উত্তরপত্র আপলোড করা হল। মোট ৩৫টি বিষয়ে পরীক্ষা নিয়েছিল এসএসসি। উত্তরপত্র নিয়ে কোন‌ও দ্বন্দ্ব থাকলে চ্যালেঞ্জ করতে পারবেন পরীক্ষার্থীরা।

আরও পড়ুন- SSC-র গ্রুপ C ও D কর্মীদের ভাতা নিয়ে বিরাট নির্দেশ হাইকোর্টের

২০ থেকে ২৫ সেপ্টেম্বর পর্যন্ত প্রশ্ন চ্যালেঞ্জ করার সুযোগ পাবেন পরীক্ষার্থীরা। স্কুল সার্ভিস কমিশনের চেয়ারম্যান সিদ্ধার্থ মজুমদার আগেই জানিয়েছিলেন, পরীক্ষার্থীরা নিজের উত্তর যাচাই করে চ্যালেঞ্জ করার জন্য সুযোগ পাবেন পাঁচ দিন। তার পর বিশেষজ্ঞদের মতামত নিয়ে চূড়ান্ত উত্তরপত্র আপলোড করা হবে। মতামত বা চ্যালেঞ্জ করার জন্য পরীক্ষার্থীদের প্রতি প্রশ্ন পিছু দিতে হবে ১০০ টাকা করে।

বিশেষজ্ঞ কমিটির সুপারিশ হিসেবে তাঁদের মতামত বা চ্যালেঞ্জ সঠিক হলে সংশ্লিষ্ট জমা করার টাকা ফেরত দিয়ে দেওয়া হবে পরীক্ষার্থীদের।

মোট ১১টি বিষয়ে পরীক্ষা নিয়েছিল গত ৭ সেপ্টেম্বর এসএসসি। উত্তরপত্র আপলোডের প্রক্রিয়া সম্পূর্ণ হওয়ার পর, উৎসব পর্ব মিটলেই অক্টোবরের শেষে লিখিত পরীক্ষার ফল প্রকাশ করা হবে। নভেম্বর থেকে শুরু হবে ইন্টারভিউ। যাঁরা পাশ করবেন তাঁরা কত নম্বর পেলেন, তার বিস্তারিত তথ্য দেওয়া থাকবে স্কুল সার্ভিস কমিশনের ওয়েবসাইটে।

দেখুন আরও খবর-