একাদশ-দ্বাদশ শ্রেণির শিক্ষক নিয়োগে মডেল উত্তরপত্রে ভুল, পরে সংশোধন করল এসএসসি

কলকাতা: একাদশ ও দ্বাদশ শ্রেণির শিক্ষক নিয়োগের পরীক্ষার মডেল উত্তরপত্রে ভুল ধরা পড়ল এসএসসির (SSC- School Service Commission)। দুটি বিষয়ে তিনটি প্রশ্নের সঠিক উত্তর দিতে গিয়ে গলদ হয় কমিশনের তরফে।

সূত্রের খবর, বাংলা বিষয়ের ১২ নম্বর প্রশ্নে এবং ভূগোলের ৬ ও ৩৩ নম্বর প্রশ্নে ভুল উত্তর জানিয়েছিল এসএসসি। বিশেষজ্ঞ কমিটির নির্ধারিত উত্তর না দিয়ে ভুল উত্তর প্রকাশিত হয়েছিল প্রিলিমিনারি মডেল উত্তরপত্রে।

আরও পড়ুন: “অভিযুক্ত থেকে মুক্ত নন,” পার্থর জেলমুক্তি নিয়ে বিরাট মন্তব্য শমীকের

গত ২০ সেপ্টেম্বর এসএসসির ওয়েবসাইটে প্রকাশিত হয়েছিল মডেল উত্তরপত্র। সেখানেই ছিল এই তিনটি প্রশ্নে ভুল। পরে বিষয়টি নজরে আসতেই রীতিমতো বিজ্ঞপ্তি জারি করে ভুল সংশোধন করে কমিশন।

বিজ্ঞপ্তিতে জানানো হয়েছে—

বাংলা (১২ নম্বর প্রশ্ন): সঠিক উত্তর ‘বি’

ভূগোল (৬ নম্বর প্রশ্ন): সঠিক উত্তর ‘সি’

ভূগোল (৩৩ নম্বর প্রশ্ন): সঠিক উত্তর ‘সি’

উল্লেখ্য, গত ৭ নভেম্বর একাদশ ও দ্বাদশ শ্রেণির শিক্ষক নিয়োগের ফলাফল প্রকাশ করেছে এসএসসি। এরপরই মডেল উত্তরপত্রে ভুল ধরা পড়ায় নতুন করে বিতর্কের সৃষ্টি হয়েছে শিক্ষা মহলে।