প্রকাশিত হল এসএসসির একাদশ-দ্বাদশ শিক্ষক নিয়োগের ফলাফল

কলকাতা: এসএসসির একাদশ-দ্বাদশ শিক্ষক নিয়োগের ফল প্রকাশ পেল। পরীক্ষার আড়াই মাসের মধ্যে শুক্রবার সন্ধ্যায় ফল করল স্কুল সার্ভিস কমিশন (School Service Commission)। শুক্রবার সন্ধ্যা সাতটার পরেই স্কুল সার্ভিস কমিশনের তরফ থেকে ঘোষণা করা হয়, ফল প্রকাশিত হয়েছে। রেজাল্ট দেখার সংশ্লিষ্ট সাইট অর্থাৎ https://westbengalssc.com-ই ক্র্যাশ হয়ে গেল। রেজাল্ট দেখতে সমস্যা চাকরিপ্রার্থীদের। কমিশনের তরফ থেকে জানানো হয়েছে, https://westbengalssc.com- এই ওয়েবসাইটে রেজাল্ট দেখা যাবে।

একাদশ-দ্বাদশে ১২ হাজার ৫১৪ শূন্যপদে নিয়োগ করা হবে। আবেদন করেছিলেন ২.৪৬,৫৪৩ জন। কে কত নম্বর পেয়েছেন, এখন এই ওয়েবসাইটে গেলে তাঁরা সেটা দেখতে পাবেন। একাদশ ও দ্বাদশ শ্রেণির শিক্ষক নিয়োগের পরীক্ষার উত্তীর্ণদের কোনও তালিকা প্রকাশ করা হবে না বলে বিজ্ঞপ্তি দিয়ে জানালো এসএসসি। এসএসসি ওয়েবসাইটে ‘ভিউ রেজাল্ট ‘ বোতামে ক্লিক করে নিজের রোল নম্বর দিলেই প্রার্থী তার ফল জানতে পারবেন। প্লিমিনারি ইন্টারভিউর জন্য কারা ডাক পেলেন খুব শীঘ্রই সেই তালিকা প্রকাশ করবে এসএসসি। নথিপত্র যাচাই ১৭ নভেম্বর থেকে শুরু হতে পারে বলে বিজ্ঞপ্তিতে জানিয়েছে এসএসসি। সূত্রের খবর, নবম দশমের ফলও খুবই দ্রুত প্রকাশিত হবে।

আরও পড়ুন: পথশ্রী প্রকল্পে রাস্তার গুণমান নিয়ে কড়া নির্দেশ মুখ্য সচিবের, জেলা প্রশাসনকে নজরদারির বার্তা

দু’টি স্তর মিলিয়ে শূন্যপদ ৩৫ হাজার ৭২৬টি। তার মধ্যে একাদশ ও দ্বাদশের ১২ হাজার ৫১৪টি শূন্যপদ রয়েছে। একাদশ-দ্বাদশ শ্রেণিতে আবেদন করেছিলেন দু’লক্ষ ৪৬ হাজার ৫৪৩ জন। ১০০টি শূন্যপদের জন্য ডাক পাবেন ১৬০ জন চাকরিপ্রার্থী। এর ফলে ৩৫ হাজার ৭২৬ টি শূন্যপদের জন্য ডাক পাবেন ৬০ হাজার চাকরিপ্রার্থী। দেখার চাকরিহারা চাকরিপ্রার্থীদের কতজন এই চরম পরীক্ষায় উত্তীর্ণ হলেন।

অন্য খবর দেখুন